Vidkiemio ąžuolų alėja
55°4′16.05″ š. pl. 22°33′23.52″ r. ilg.﻿ / ﻿55.0711250°š. pl. 22.5565333°r. ilg.﻿ / 55.0711250; 22.5565333 Vidkiemio ąžuolų alėja arba Smalininkų ąžuolų alėja – per Smalininkus einanti pagrindinė Nemuno gatvė, pamažu pereinanti į kelią Viešvilėn. Ties Vidkiemiu jį apgobia ąžuolų alėja. Tai įspūdingas gamtos paminklas, vienintelis toks Lietuvoje. Alėja tęsiasi 1,3 km. Šiuo metu alėjoje auga 186 drūti ąžuolai, kurių kamienų apimtis siekia 4 m. Šie medžiai sodinti maždaug XVIII a. pr. – XIX a. pabaigoje.